Sahranjen Edvard Kenedi
Senator Edvard Kenedi je sahranjen na Nacionalnom groblju u Arlingtonu, predgrađu Vašingtona, u blizini grobova svoja dva brata, Džona 
Porodica i prijatelji pokojnog senatora , okupili su se u blizini Vašingtona, na privatnoj sahrani posle serije javnih ceremonija tokom proteklih dana. Nešto ranije, oko 1500 ljudi je prisustvovalo pogrebnoj službi u katoličkoj crkvi u centru Bostona u Masačusetsu. Na sahranu Edvarda Kenedija, koji je bio oslonac politički najslavnije američke porodice, došla je vašingtonska elita, u kojoj su bila i tri bivša američka predsednika sa suprugama. I muzika je bila na najvišem nivou, uključujući tenora  i čelistu Predsednik Obama je istakao da se od osobe rođene u porodici Kenedi očekuje izuzetno mnogo, ali da je Edvard Kenedi prevazišao sve, zahvaljujući svom karakteru. Edvard Kenedi je umro od tumora na mozgu u utorak, u 78. godini života. Bio je neumoran borac za opštu zdravstvenu zaštitu za sve Amerikance, građanska prava i povećanje minimalne satnice za radnike, tokom svih 47 godina u Senatu. Njegovi liberalni stavovi, često su ga dovodili u sukob sa konzervativnim zakonodavcima, ali je bio poznat i po spremnosti na kompromis da bi zakon bio usvojen. Možda najdirljivija sećanja na pogrebu, ispričala su dva sina senatora Kenedija. se prisetio situacije ubrzo pošto mu je zbog raka amputirana noga, kada je imao 12 godina i kada mu je otac pomagao da se popne uz padinu pokrivenu snegom i ledom. „ Posle službe u Bostonu, kovčeg sa posmrtnim ostacima senatora Kenedija je dopremljen do Vazduhoplovne baze „Endrus“ u blizini Vašingtona, a onda je u koloni motornih vozila stigao do Kapitol Hila, na poslednji oproštaj sa više od hiljadu bivših i sadašnjih članova osoblja i običnih građana koji su stajali na trotoarima. Stotine ljudi su čekale i na Vašingtonovom memorijalnom mostu da vide kolonu koja se polako kretala preko reke Potomak, ka poslednjem odredištu na Nacionalnom groblju u Arlingtonu u Virdžiniji. U prisustvu svoje brojne porodice i nekolicine bliskih prijatelja, Edvard Kenedi je u smiraj dana položen u grob u blizini svoje ubijene braće predsednika  i senatora